Vaski-kirjastot

Kuvailuryhmä  MUISTIO

Aika 17.2.2015 klo 13-14.30

Paikka Turun kaupunginkirjasto, pieni neuvottelutila

Paikalla Riitta Kari, Pirkko Nikander, Kerttu Pietilä, Heli Pohjola, Sari Rantanen (siht.), Tiina Sorsimo, Päivi Svala, Anna Viitanen (pj.)

1. Edellisen kokouksen muistio

Hyväksyttiin edellisen kokouksen muistio.

1. Viime vuoden toimintakertomus, kuluvan vuoden suunnitelmat

Käytiin läpi viime vuoden toimintakertomus ja tämän vuoden toimintasuunnitelma.

1. Salon liittyminen Vaskiin

Salo liittyy Vaskiin tämän vuoden aikana. Tämän hetken tieto on se, että Salossa tehdään testikonversio (Origo – Aurora) kevään aikana. Vaskiin liittyminen tapahtuu syksyllä.

Tietokannan siivousta tulee ennen sitä jatkaa, konversion jälkeen edessä on uusi siivouskierros. Salon luetteloijia on koulutettava ja ohjeistettava.

1. Siivoustilanne

Viime vuonna tietokannan kirjatuplien siivous eteni suunnitellusti muualla paitsi Turussa. Musiikin siivous ei ole edennyt Turussa, Kaarinassa ja Raisiossa siinä on edistytty. ISBN-numerolistoista on edelleen käymättä läpi puolet, n. 6000 numeroa. Sovittiin, että Anna kyselee luetteloijien listalla löytyisikö halukkaita tekemään ylimääräistä.

1. 0-alue ja luettelointiohjeiden tilanne

0-alueen ohjeet on lähetetty loppuvuodesta luetteloijille (Kuvakirjojen ohje vaatii vielä tarkennusta). Sovittiin, että 0-aluetta aletaan jatkossa käyttää itse luetteloidessa. Koulutukseen asian vuoksi ei ole ilmennyt tarvetta. Luettelointipohjiin lisätään 0-alue lähiviikkoina. Pohjia on myös tulossa reilusti lisää, mm. ruotsinkieliselle aineistolle ja kuvakirjoille.

Aineistolajien luettelointiohjeet ovat nyt lähes ajan tasalla. Ohjeista puuttuu vielä tieto 0-alueen olemassaolosta. Lisäksi 245-kentän ohjeista on poistettava h-osakentät. Anna tekee korjaukset lähipäivinä. Heli selvittää mikä on nuottiohjeen tilanne, onko vielä työn alla?

1. RDA

RDA-säännöstö on n. 1000-sivuinen dokumentti, jonka suomennos on loppusuoralla. Kansalliskirjaston järjestämää koulutusta kirjastoille on tulossa syksyllä 2015. RDA:n käyttöönoton aikataulu meillä riippuu pitkälti BTJ:n aikataulusta asian suhteen, odotamme että sieltä alkaa tulla uutta säännöstöä soveltavia tietueita. Kansalliskirjaston RDA-tiedotussivut:

[wiki.helsinki.fi/display/RDA](http://wiki.helsinki.fi/display/RDA)

1. Melindan muutosten seuraaminen

Melinda-kirjastoissa tarkennetaan jatkuvasti luettelointiohjeistuksia - mm. sitä, mitä MARC 21 -kenttiä käytetään. Muutokset käytännöissä näkyvät meillä, kun Melindassa mukana olevien kirjastojen tietokannoista siirretään tietueita. Myös BTJ seurailee viiveellä Melindan käytäntöjä.

Meidän kannattaa seurata omassa luetteloinnissamme uusia käytäntöjä aina silloin, kun BTJ ottaa niitä käyttöön. Vaskin ohjeistusten ylläpitäminen on näiden(kin) muutosten takia työlästä.

Melindassa uusia käyttöön otettuja osakenttiä ovat mm. (kaunon asiasanoituksessa) 600c, 600v ja 651c. Nämä eivät vielä ole käytössä BTJ:llä, joten ei kannata ottaa käyttöön meilläkään. Fiktiivisen aineiston sisällönkuvailuohje:

<http://www.doria.fi/bitstream/handle/10024/102242/Fiktiivisen%20aineiston%20sisa%cc%88llo%cc%88nkuvailuohje%20MARC%2021%20-formaattia%20varten%202014.pdf?sequence=2>

1. Auroran maksulliset lisäominaisuudet

Keskusteltiin Auroraan tarjolla olevista maksullisista lisäominaisuuksista. Näiden hankkiminen edellyttää päätöstä koko Vaskin tasolla. Tietueiden massamuutosominaisuus olisi hyödyllinen. Erityisesti vieraskielisen aineiston poimintaluettelointia helpottaisi tietueiden massatuontiominaisuus, joka mahdollistaisi BookWhere–ohjelmiston avulla ulkomaisten luettelointitietojen hyödyntämisen. Uusimpana lisäominaisuutena Auroraan on tarjolla mahdollisuus poimia asiasanat YSO:sta. Tämä ominaisuus todella tarvittaisiin.

1. Uusi oma asiasana

Turussa on ehdotettu uutta ruotsinkielistä asiasanaa *transpersoner.* Otetaan käyttöön. Voidaan yrittää ehdottaa myös uudeksi asiasanaksi Allärsiin.

1. Muut asiat

-Finna pystyy näyttämään vain yhden hyllypaikkatiedon / kunta. Tutkitaan, perustuuko hyllypaikka niteen vain 852-kentän tietoon

-Tietueet, joissa on peruttu –tilaisia hankintoja (=tietueessa teksti tilattu, mutta ei hankintoja): tietueen poistaminen ei onnistu. → Hankintojen haussa peruttu-haulla saa esiin hankinnan, jonka voi poistaa, sen jälkeen tietueen poistaminenkin onnistuu.

- Niteiden siirtäminen tietueesta toiseen voi joskus aikaansaada toisen kirjaston hankintojen siirtymisen mukana. Asiasta on jo ilmoitettu Axiellille.

1. Seuraava kokous

21.4. klo 13.00, pieni neuvottelutila